stanford-oval/wikipedia huggingface dataset:
טומי פורטימו

| --- | --- |

 לידה:  5 בספטמבר 1981 (בן 43) קמי, פינלנד 
 מוקד פעילות:  פינלנד 
 תקופת הפעילות:  מ-1996 
 סוגה:  פאוור מטאל 
 כלי נגינה:  מערכת תופים 
 
טומי פורטימו (בפינית: Tommy Portimo; נולד ב-5 בספטמבר 1981) הוא המתופף של להקת הפאוור מטאל הפינית סונטה ארקטיקה.
ביוגרפיה

פורטימו נולד בעיר קמי שבפינלנד, כמו שאר חברי הלהקה המקוריים, טוני קאקו ויאני לימטאיינן. בנוסף לתופים הוא מנגן גם על מצילה.
סטראטובריוס, נייטוויש וסנטנסד נחשבות ללהקות המשפיעות ביותר על המוזיקה שלו.
טומי סנדס

| --- | --- |

 לידה:  19 בדצמבר 1945 (בן 78) Mayobridge, הממלכה המאוחדת 
 מוקד פעילות:  אירלנד 
 סוגה:  מוזיקה עממית 
 שפה מועדפת:  אנגלית 
 כלי נגינה:  גיטרה 
 www.tommysands.com
 
טומי סנדס בהופעה בשייח ג'ראח, 2010
טומי סנדס (באנגלית: Tommy Sands; נולד ב-19 בדצמבר 1945) הוא זמר פולק אירי, מלחין ופעיל חברתי.
ביוגרפיה

נולד בחווה המשפחתית בצפון אירלנד. שני הוריו באו ממשפחות מוזיקליות ובמשפחה היו שבעה ילדים.
בשנת השבעים החלו להופיע כמה מהאחים לבית משפחת סנדס ביחד תחת השם "The Sands Family". בנוסף סנדס פיתח קריירת סולו במהלכה שיתף פעולה עם אמנים שונים כמו פיט סיגר, ג'ואן באאז, הצ'לן וודרן סמילוביץ. אחד משיריו המפורסמים ביותר, There Were Roses, עוסק בסכסוך באירלנד. הוא נישא לקתרין ואב לשני ילדים, שעמם הוא לעיתים מופיע בהופעותיו.
בשנת 2002 הוא קיבל תואר דוקטור של כבוד מאוניברסיטת נבאדה-רינו. על "עבודה יוצאת דופן כמוזיקאי ושגריר של שלום והבנה".  ביוני 2010, הגיע לישראל ולרשות הפלסטינית לסיבוב הופעות. במהלכו הופיע בשייח ג'ראח שבירושלים במחאה על פינוי התושבים הערבים במקום מבתיהם.
חניבעל לקטר (זיכיון)

| --- | --- |
סדרת הרומנים של חניבעל לקטר
סדרת הרומנים של חניבעל לקטר
 יוצר:  תומאס האריס
 פרסומים מודפסים
 נובלות:  "הדרקון האדום" (1981) "שתיקת הכבשים" (1988) "חניבעל" (1999) "חניבעל: מקור הרוע" (2006)
 סרטים וטלוויזיה
 סרטים:  "הצייד" (1986) "שתיקת הכבשים" (1991) "חניבעל" (2001) "דרקון אדום" (2002) "חניבעל: מקור הרוע" (2007)
הזיכיון של חניבעל לקטר הוא זיכיון אמריקאי שמבוסס על הדמות, חניבעל לקטר; רוצח סדרתי אינטליגנטי וקניבלי שנחשב למבוקש בידי אנשי אכיפת החוק במטרה שיסייע ללכידת עבריינים אחרים. הוא הופיע במקור בסדרת רומנים (החל מהדרקון האדום בשנת 1981) בת ארבעה חלקים (טטרלוגיה) מאת תומאס האריס. הסדרה התרחבה מאז לקולנוע ולטלוויזיה.
סרטים

| סרט | תאריך יציאה (ארצות הברית) | במאי/ת | תסריטאי/ת | מפיק/ה |
| --- | --- | --- | --- | --- |
| "הצייד" | 15 באוגוסט 1986 | מייקל מאן | מייקל מאן | ריצ'רד א. רוט |
| "שתיקת הכבשים" | 14 בפברואר 1991 | ג'ונתן דמי | טד טלי | קנת' אוט, אדוארד סאקסון ורון בוזמן |
| "חניבעל" | 9 בפברואר 2001 | רידלי סקוט | דייוויד מאמט & סטיבן זאיליאן | דינו דה-לורנטיס, מרתה דה-לורנטיס ורידלי סקוט |
| "דרקון אדום" | 4 באוקטובר 2002 | ברט ראטנר | טד טלי | דינו דה-לורנטיס ומרתה דה-לורנטיס |
| "חניבעל: מקור הרוע" | 9 בפברואר 2007 | פיטר ובר | תומאס האריס | דינו דה-לורנטיס, מרתה דה-לורנטיס וטארק בן עמר |
סרטים > הצייד (1986)

מותחן אמריקאי משנת 1986 מאת ובבימויו של מייקל מאן, בהתבסס על הנובלה מאת תומאס האריס "דרקון אדום". במרכז הסרט ניסיונותיו של ויל גרהם (ויליאם פיטרסן), בלש משטרתי מיומן, לתפוס רוצח סדרתי (טום נונאן) שמשתמש בקניבליזם כדי להפגין את עליונותו על האחרים, וכל זאת מתוך הערצה והערכה עמוקה לד"ר חניבעל לקטר (בריאן קוקס), שבו נעזר גרהם כדי לפענח את המניעים הפסיכולוגיים של הרוצח. לסרט נעשה רימייק בשנת 2002 בשם "דרקון אדום". הרימייק בוים על ידי ברט ראטנר וצולם על ידי דנטה ספינוטי, צלם "הצייד". בסרט כיכבו אדוארד נורטון בתפקיד ויל גרהם, רייף פיינס בתפקיד פרנסיס דולרהייד ואנתוני הופקינס בתפקיד חניבעל לקטר.
סרטים > שתיקת הכבשים (1991)

מותחן פסיכולוגי אמריקאי שיצא לאור בשנת 1991. הסרט מבוסס על ספר בשם זה מאת תומאס האריס. הסרט זכה להצלחה רבה ובין השאר זכה בפרס אוסקר לסרט הטוב ביותר ובפרסי אוסקר נוספים לבמאי ג'ונתן דמי, לתסריטאי טד טלי ולשחקנים הראשיים, ג'ודי פוסטר ואנתוני הופקינס. הצלחת הסרט הובילה להפקת סרטים נוספים שהתבססו על ספריו של תומאס האריס: "חניבעל", שהוא סרט המשך, פריקוול בשם "מקור הרוע", וכן "דרקון אדום", בו ללקטר מקום משני שהובלט בסרט. "שתיקת הכבשים" הפך לביטוי שגור, הבא לבקר שתיקה של אדם או ציבור לנוכח מצב או תופעה שליליים, במקום להשמיע קול מחאה. למשל: "נאום שתיקת הכבשים".
סרטים > חניבעל (2001)

מותחן פסיכולוגי אמריקאי משנת 2001. הסרט בוים על ידי רידלי סקוט, לפי ספר באותו שם מ-1999 מאת תומאס האריס. מדובר בסרט המשך לסרט המתח עטור הפרסים "שתיקת הכבשים" (1991) שיצא לאקרנים עשור קודם לכן. ב"חניבעל" חוזר אנתוני הופקינס לתפקידו כד"ר חניבעל לקטר. בסרט, לקטר נרדף שוב על ידי הרשויות ונפגש שוב פעם עם הסוכנת קלריס סטרלינג, מושא אהבתו מהסרט "שתיקת הכבשים".
סרטים > דרקון אדום (2002)

הסרט הוא רימייק לסרט "הצייד" (1986). התסריט לסרט נכתב בידי טד טלי, תסריטאי "שתיקת הכבשים", והוא מתבסס באופן חופשי על תסריט הסרט צייד אדם מאת מייקל מאן. הסרט בוים בידי ברט רטנר, והופק בידי דינו דה-לורנטיס, שהפיק גם את "הצייד" (1986) ואת "חניבעל" (2001). במרכז הסרט ניסיונותיו של ויל גרהם (אדוארד נורטון), בלש משטרתי מיומן, לתפוס רוצח סדרתי בשם פראנסיס דולרהייד (רייף פיינס) שמשתמש בקניבליזם כדי להפגין את עליונותו על האחרים, וכל זאת מתוך הערצה והערכה עמוקה לד"ר חניבעל לקטר (אנתוני הופקינס), שבו נעזר גרהם כדי לפענח את המניעים הפסיכולוגיים של הרוצח.
סרטים > חניבעל: מקור הרוע (2007)

סרט אימה אשר יצא בשנת 2007, ובוים על ידי פטר ובר. הסרט נחשב כרביעי בסדרת הסרטים על ד"ר חניבעל לקטר וכמו קודמיו, גם הוא מבוסס על ספר בשם זה שכתב תומאס האריס (שתפקד גם כתסריטאי בסרט זה) בשנת 2006. הסרט מספר על ילדותו והתבגרותו של חניבעל לקטר מגיל 6 עד גיל 20 ומה היו הסיבות לכך שנהפך לרוצח קניבל. רוב הסרט צולם ב-Barrandov Studios בפראג.
טלוויזיה

| סדרה | עונות | פרקים | שידור ראשון | שידור אחרון | יוצר/ת | רשות שידור |
| --- | --- | --- | --- | --- | --- | --- |
| "חניבעל" | 3 | 39 | 4 באפריל 2013 | 29 באוגוסט 2015 | בריאן פולר | NBC |
| "קלריס" | 1 | 13 | 11 בפברואר 2021 | 24 ביוני 2021 | אלכס קורצמן ג'ני לומט | CBS |
טלוויזיה > חניבעל (2013)

סדרת טלוויזיה אמריקאית מסוגת פסיכולוגיה-אימה-מתח, שהופקה בידי בריאן פולר לערוץ הטלוויזיה NBC האמריקאית. הדמות הראשית היא חניבעל לקטר, דמות מספריו של תומאס האריס הוא פסיכיאטר במקצועו, קניבל ורוצח סדרתי. הסדרה מתמקדת במערכת היחסים המיוחדת של חניבעל עם ויל גראהם סוכן FBI לשעבר. ב-22 ביוני 2015, NBC הודיעו שלא יחדשו את הסדרה לעונה נוספת.
טלוויזיה > קלריס (2021)

סדרת טלוויזיה אמריקאית מסוגת מותחן פסיכולוגי ואימה שנוצרה על ידי היוצרים אלכס קורצמן וג'ני לומט. הסדרה מבוססת על הרומן "שתיקת הכבשים" מאת תומאס האריס, ומככבים בה רבקה ברידס, לוקה דה אוליביירה, דבין איי. טיילר, קאל פן, ניק סאנדו, מייקל קודליץ ומארני קרפנטר. הסדרה עלתה לשידור ברשת CBS ב-11 בפברואר 2021.
קבלה > הצלחה מסחרית

זיכיון חניבעל לקטר, נחשב לבעל רווחים מהגבוהים ביותר בסוגת האימה בהשוואה לזיכיוני אימה אחרים —"הנוסע השמיני", "קנדימן", "משחק ילדים", היקום הקולנועי של לזמן את הרוע, "מגרש השדים", "יעד סופי", "יום שישי ה-13", "ליל המסכות", "אני יודע מה עשית בקיץ האחרון", "מלתעות", "סיוט ברחוב אלם", "פעילות על-טבעית", "פסיכו", "הטיהור", "המסור", "צעקה" ו"המנסרים מטקסס"— כמו גם אחד מזיכיוני האימה המצליחים בהיסטוריה.
קבלה > תגובה ביקורתית וציבורית

| סרט | Rotten Tomatoes | Metacritic |
| --- | --- | --- |
| "הצייד" | 94% (36 ביקורות) | 75 (10 ביקורות) |
| "שתיקת הכבשים" | 96% (91 ביקורות) | 85 (17 ביקורות) |
| "חניבעל" | 39% (171 ביקורות) | 57 (36 ביקורות) |
| "דרקון אדום" | 68% (188 ביקורות) | 60 (36 ביקורות) |
| "חניבעל: מקור הרוע" | 16% (145 ביקורות) | 35 (30 ביקורות) |
| "חניבעל", עונה 1 (2013) | 81% (64 ביקורות) | 70 (32 ביקורות) |
| "חניבעל", עונה 2 (2014) | 98% (44 ביקורות) | 88 (14 ביקורות) |
| "חניבעל", עונה 3 (2015) | 98% (46 ביקורות) | 84 (15 ביקורות) |
| "קלריס" עונה 1, (2021) | 36% (42 ביקורות) | 55 (32 ביקורות) |
הערות שוליים

↑  Manhunter (1986) - IMDb (באנגלית אמריקאית), נבדק ב-2021-09-07
↑  The Silence of the Lambs (1991) - IMDb (באנגלית אמריקאית), נבדק ב-2021-09-07
↑  Hannibal (2001) - IMDb (באנגלית אמריקאית), נבדק ב-2021-09-07
↑  Red Dragon (2002) - IMDb (באנגלית אמריקאית), נבדק ב-2021-09-07
↑  Hannibal Rising (2007) - IMDb (באנגלית אמריקאית), נבדק ב-2021-09-07
↑  Hannibal (TV Series 2013–2015) - IMDb (באנגלית אמריקאית), נבדק ב-2021-09-07
↑  Clarice (TV Series 2021– ) - IMDb (באנגלית אמריקאית), נבדק ב-2021-09-07
↑  Hannibal Lecter Franchise, IMDb
↑  "Manhunter RT: Reviews". Rotten Tomatoes. נבדק ב-2014-01-11.
↑  "Manhunter MC: Reviews". Metacritic. נבדק ב-2014-01-11.
↑  "Silence of the Lambs RT: Reviews". Rotten Tomatoes. נבדק ב-2014-01-11.
↑  "Silence of the Lambs MC: Reviews". Metacritic. נבדק ב-2014-01-11.
↑  "Hannibal RT: Reviews". Rotten Tomatoes. נבדק ב-2014-01-11.
↑  "Hannibal MC: Reviews". Metacritic. נבדק ב-2014-01-11.
↑  "Red Dragon RT: Reviews". Rotten Tomatoes. נבדק ב-2014-01-11.
↑  "Red Dragon MC: Reviews". Metacritic. נבדק ב-2014-01-11.
↑  "Hannibal Rising RT: Reviews". Rotten Tomatoes. נבדק ב-2014-01-11.
↑  "Hannibal Rising MC: Reviews". Metacritic. נבדק ב-2014-01-11.
↑  "Hannibal: Season 1". Rotten Tomatoes. נבדק ב-2017-12-11.
↑  "Hannibal Reviews". Metacritic. נבדק ב-2017-12-11.
↑  "Hannibal: Season 2". Rotten Tomatoes. נבדק ב-2017-12-11.
↑  "Hannibal Reviews". Metacritic. נבדק ב-2017-12-11.
↑  "Hannibal: Season 3". Rotten Tomatoes. נבדק ב-2017-12-11.
↑  "Hannibal Reviews". Metacritic. נבדק ב-2017-12-11.
↑  "Clarice: Season 1 (2021)". Rotten Tomatoes. נבדק ב-2021-06-26.
↑  "Clarice: Season 1". Metacritic. נבדק ב-2021-06-26.
טד 2

| --- | --- |

כרזת הסרט בארצות הברית
 בימוי:  סת' מקפרלן 
 הופק בידי:  סקוט סטובר   סת' מקפרלן   ג'ון ג'ייקובס   ג'ייסון קלארקס
 תסריט:  סת' מקפרלן, אלק סולקין, ולסלי וילד 
 עריכה:  ג'ף פרימן 
 שחקנים ראשיים:  מארק וולברג   סת' מקפרלן   אמנדה סייפריד   ג'ובאני ריביסי   ג'ון סלאטרי   ג'סיקה בארת'   מורגן פרימן
 מוזיקה:  וולטר מרפי 
 צילום:  מייקל ברנט 
 מדינה:  ארצות הברית 
 חברת הפקה:  Media Rights Capital
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ישראל 25 ביוני 2015   ארצות הברית 26 ביוני 2015
 משך הקרנה:  115 דק' 
 שפת הסרט:  אנגלית 
 סוגה:  סרט קומדיה, סרט פנטזיה 
 תקציב:  85 מיליון דולר
 הכנסות:  174.1 מיליון דולר
 הכנסות באתר מוג'ו:   ted2
 סרט קודם:  טד 
 www.tedisreal.com
 דף הסרט ב־IMDb
 
טד 2 (באנגלית: Ted 2) הוא סרט קומדיה ופנטזיה אמריקאי שיצא לאקרנים ביוני 2015. הסרט נכתב בחלקו, הופק ובוים על ידי סת' מקפרלן (יוצר הסדרות "איש משפחה", "אבא אמריקאי" ו"המופע של קליבלנד"). סרט זה מהווה המשך לסרט "טד" שיצא לאקרנים ביוני 2012.
תקציר עלילה

עלילת הסרט מגוללת את סיפור ההמשך של ג'ון בנט (מגולם על ידי מארק וולברג) ודובון הצעצוע שלו, טד (מדובב על ידי סת' מקפרלן), המתגוררים בביתם בבוסטון שבמסצ'וסטס. ג'ון התגרש מלורי (מילה קוניס), וטד מתחתן עם תמי-לין (ג'סיקה בארת'), חברתו מהסרט הראשון, אותה הכיר במסגרת עבודתו בסופרמרקט. הזוג מעוניין להביא ילד לעולם, ולכן טד מבקש מג'ון לספק עבורו זרע עבור הזרעה מלאכותית. ברם, כדי להיות רשאי להחזיק בילד מבחינה חוקית, נדרש טד להוכיח לבית המשפט כי הוא אנושי.
צוות שחקנים ודמויות

מארק וולברג - ג'ון בנט
סת' מקפרלן - טד קלאבר לאנג
אמנדה סייפריד - סמנטה לסלי ג'קסון
ג'סיקה בארת' - תמי-לין מקפארתי
ג'ובאני ריביסי - דוני
ג'ון סלאטרי - עורך דין
סאם ג'. ג'ונס - עצמו
מייקל דורן - ריק
ליאם ניסן - עצמו
ג'יי לנו - עצמו
ריצ'רד שיף
דייוויד הסלהוף
נאנה ויזיטור
פטריק וורברטון - גיא, חבר לעבודתו של ג'ון
טום בריידי
רון קנדה - השופט בבית המשפט
מורגן פרימן - פטריק מיגן
ג'ימי קימל - עצמו
קייט מקינון - עצמה
הפקה

במהלך הפאנל של "אבא אמריקאי" בפסטיבל קומיק-קון ב-2012, הצהיר מקפרלן כי הוא יפתח סרט המשך עבור "טד". בספטמבר 2012 אמר מנכ"ל סרטי יוניברסל סטיב בורק שהאולפן מחפש לעשות סרט המשך לטד "בהקדם האפשרי". בינואר 2013, בתוכנית "אנדרסון לייב", אישר וולברג כי סרט ההמשך היה בעבודות ושזה יהיה סרט ההמשך הראשון בקריירה שלו, גם בעת שחשף כי הוא וטד (מדובב גם הוא בידי מקפרלן) יופיעו בטקס פרסי האוסקר ה-85. ב-2 באוקטובר 2013, הוכרז כי "טד 2" יפורסם ב-26 ביוני 2015.
ב-14 בפברואר 2014 לוהקה אמנדה סייפריד לתפקיד הנשי הראשי. ב-17 ביוני באותה שנה אישרה ג'סיקה בארת' כי היא תשוב לשחק את תפקידה מן הסרט הקודם, כתמי-לין. לאורך אוגוסט וספטמבר 2014, הוכרז כי פטריק וורברטון יחזור לשחק את גיא, חבר לעבודתו של ג'ון, וכי מורגן פרימן, נאנה ויזיטור, מייקל דורן, דניס הייסברט, ליאם ניסן וג'ון סלאטרי הצטרפו לצוות השחקנים. מילה קוניס, שהופיעה בסרט הקודם בתפקיד לורי, חברתו של ג'ון, לא השתתפה בסרט בעקבות חופשת הלידה הארוכה שעשתה לכבוד לידת בתה הראשונה. הצילומים החלו ב-28 ביולי 2014, והסתיימו ב-13 בנובמבר באותה שנה. הם נערכו במסצ'וסטס, בניו יורק ובסנטה קלריטה.
את המוזיקה לסרט כתב והלחין וולטר מרפי, המוזיקאי של הסרט הראשון.
הקרנת הסרט

ב-17 בינואר 2015, פורסם פוסטר הטיזר של הסרט. יומיים לאחר שחרור הפוסטר, שוחרר הטריילר הרשמי של הסרט. הסרט עלה לאקרנים בארצות הברית ב-26 ביוני 2015 ובישראל עלה לאקרנים ב-25 ביוני 2015.
יום רגיל

| --- | --- |

 בימוי:  לי גילת
 הופק בידי:  אביב בן שלוש רועי ציוני אורי בורג
 תסריט:  בת-אל מוסרי
 עריכה:  אור לי-טל נוהר חסין
 שחקנים ראשיים:  בת-אל מוסרי ליטל שוורץ דובר קוסשווילי
 מוזיקה:  רותם דרור
 צילום:  עמית יסעור
 מדינה:  ישראל
 הקרנת בכורה:  ישראל 25 בספטמבר 2018
 משך הקרנה:  20 דקות
 שפת הסרט:  עברית
 סוגה:  דרמה
 פרסים:  הסרט הטוב ביותר בתחרות הסרט העצמאי הקצר, הפסטיבל הבינלאומי לסרטי סטודנטים
 דף הסרט ב־IMDb
יום רגיל (באנגלית: Committed) הוא סרט ישראלי עצמאי קצר משנת 2018, שביימה לי גילת וכתבה בת-אל מוסרי, שגם משחקת בתפקיד הראשי לצד ליטל שוורץ ודובר קוסשווילי.
הסרט הוקרן בבכורה ארצית בפסטיבל הסרטים הבינלאומי חיפה, וזכה בפרס הסרט הטוב ביותר בתחרות הסרט העצמאי הקצר בפסטיבל הבינלאומי לסרטי סטודנטים לשנת 2019. הסרט זכה בפרס אופיר לסרט העלילתי הקצר הטוב ביותר.
עלילה

לאחר תקופה ארוכה של הדחקה, בתיה (בת-אל מוסרי) נאלצת להתעמת עם אביה צביקי (דובר קוסשווילי) הסובל מהפרעה דו-קוטבית. כעת, כשאחותה לאה (ליטל שוורץ) מתעקשת לאשפז אותו, היא צריכה להחליט מה טוב יותר לכל המשפחה.
שחקנים ודמויות

| שם השחק/ית | שם הדמות |
| --- | --- |
בת-אל מוסרי: בתיה
ליטל שוורץ: לאה
דובר קוסשווילי: צביקי
יעקב זדה-דניאל: בבר
צביקה קרצנר: 
מרקו כרמל:
פרסים ומועמדויות

| שנה | ארגון | קטגוריה | פרס | מועמד/ים | תוצאה | סימוכין |
| --- | --- | --- | --- | --- | --- | --- |
| 2018 | פסטיבל הסרטים הבינלאומי חיפה | ישראלי קצר | הסרט הטוב ביותר | יום רגיל | מועמדות |  |
| 2019 | פסטיבל הסרטים הקצרים הבינלאומי בבריסל | International Competition | הסרט הטוב ביותר | יום רגיל | מועמדות |  |
| 2019 | Huesca International Film Festival | INTERNATIONAL SHORT FILM | ציון לשבח | בת-אל מוסרי, ליטל שוורץ, דובר קוסשווילי | זכייה |  |
| 2019 | הפסטיבל הבינלאומי לסרטי סטודנטים | עצמאי קצר | הסרט הטוב ביותר | יום רגיל | זכייה |  |
| 2019 | טקס פרסי אופיר לשנת 2019 | עלילתי קצר | הסרט הטוב ביותר | יום רגיל | זכייה |  |
הפקה

הסרט הופק על ידי אביב בן שלוש, רועי ציוני, אורי בורג וחברת זואה פילמס; הוא יצא בתמיכת הקרן החדשה לקולנוע וטלוויזיה, משרד התרבות והספורט וקרן גשר לקולנוע רב תרבותי.
הערות שוליים

↑  קולנוע ישראלי קצר - תכנית מספר 3, באתר פסטיבל חיפה, ‏2018 (ארכיון)
↑  Committed, Brussels Short Film Festival
↑  YOM RAGIL, Huesca International Film Festival (ארכיון)
↑  הזוכים בפסטיבל 2019, באתר TISFF
↑  שגיא בן נון, אבנר שביט‏, "ימים נוראים" על רצח רבין הוא הזוכה באופיר - והנציג הישראלי לאוסקר, באתר וואלה, 22 בספטמבר 2019
יונתן מונג'ק

| --- | --- |
יונתן מונג'ק במשרדו, 2016
יונתן מונג'ק במשרדו, 2016
 לידה:  1954 (בן 70 בערך) ירושלים
 תקופת הפעילות:  מ-1980
 תחום יצירה:  אדריכלות
יונתן מונג'ק (נולד ב-1954) הוא אדריכל ישראלי.
מונג'ק נולד בירושלים ובה גדל. בצעירותו התגורר תקופה מסוימת במושב שורש. את לימודי האדריכלות השלים במחלקה לאדריכלות בבצלאל שם למד אצל אדריכלים כמו ארטור גולדרייך וזאב דרוקמן מהם הושפע במיוחד. בתום לימודיו עבד במשרדו של האדריכל יצחק ישר. בשנת 1989 פרש ופתח משרד אדריכלים עצמאי בשותפות עם אשתו - אירית. עד היום תכנן מאות בתי מגורים פרטיים בעיקר בישראל אך גם מחוצה לה. המאפיין המרכזי בבתים שהוא מתכנן הוא השימוש בחומרים טבעיים וההשקעה במקומות שהייה נוחים ונעימים אותם הוא מעצב מתוך היכרות מעמיקה עם המשתמשים.
ב-2005 יצא הספר "יונתן מונג'ק – אדריכלות, עיצוב, סגנון חיים" המציג מבחר מעבודותיו של מונג'ק כפי שצולמו על ידי צלם האדריכלות שי אדם. ב-2011 השתתף בסדרת הטלוויזיה "אדריכלי החלומות".
מונג'ק גר עם משפחתו ועובד ברמת השרון.
לקריאה נוספת

אורלי רובינזון: יונתן מונג'ק - אדריכלות, עיצוב, סגנון חיים, הוצאת כתר, 2004.
יונתן מלכא

| --- | --- |

 לידה:  2 בנובמבר 1986 (בן 37) אילת, ישראל 
 מידע כללי
 מדינה:  ישראל 
 השכלה:  אוניברסיטת תל אביב 
 ספורט
 ענף ספורט:  טריאתלון 
 
יונתן מלכא (נולד ב-2 בנובמבר 1986), הוא ספורטאי ישראלי המתחרה בענף הטריאתלון במרחקים האולימפיים (1.5 ק"מ שחייה, 40 ק"מ רכיבת אופניים, 10 ק"מ ריצה).
ביוגרפיה

מלכא שנולד בעיר אילת החל להתחרות בטריאתלון בגיל 10. לאחר שזכה במספר תחרויות נוער מקומיות בישראל, החל להתאמן באופן מקצועי יותר, הצטרף למועדון "איילות", ובשנת 2004 זכה לראשונה באליפות ישראל לנוער בטריאתלון.
בשנת 2005 השלים זכייה שנייה ברציפות בתואר אלוף ישראל לנוער וזכה במדליית הזהב במשחקי המכביה לנערים. בהמשך, צורף לסגל העתודה האולימפית של ישראל והחל להתחרות בסבב המקצועני הבינלאומי. באותה שנה עבר להתגורר בקריית חיים ולהתאמן תחת הדרכתם של מאמן השחייה ערן גורל ומאמן הטריאתלון הבריטי גלן קוק.
בשנת 2007 סיים במקום ה-15 באליפות אירופה בטריאתלון עד גיל 23. לאחר הישגו צורף לסגל ההכנה לאולימפיאדת לונדון 2012 של הוועד האולמפי הישראלי
בשנת 2009 הגיע למקום ה-5 בטריאתלון הבינלאומי של פוקט, תאילנד.
בשנת 2010 השיג ניקוד במספר תחרויות בינלאומיות ונכנס לרשימת הדירוג המקצוענית של איגוד הטריאתלון העולמי.
במהלך השנים ניצח מלכא עשרות תחרויות ריצה וטריאתלון בארץ ובחול והיה שותף להקמת מועדון הריצה "ריאקשן", שהוקם על מנת לקדם את הספורט האירובי בישראל ולהעלות את המודעות לשילוב ריצה ופעילות גופנית אירובית בקרב האוכלוסייה.
בשנת 2012 נבחר למאמן הריצה של חברת נייקי ישראל
יונתן מילר

| --- | --- |

יונתן מילר כנגן ליווי בהופעה של הזמרת ליבי - בקפה סילו 2023
 לידה:  17 ביוני 1959 (בן 65) הממלכה המאוחדת לונדון, הממלכה המאוחדת 
 מוקד פעילות:  ישראל 
 שפה מועדפת:  עברית 
 כלי נגינה:  כינור 
 
יונתן מילר, מיה יוהנה, ושי טוחנר
יונתן מילר  (נולד ב-17 ביוני 1959) הוא מוזיקאי ישראלי. מנגן במגוון גדול מאוד של כלי נגינה, בהם כינור, מנדולינה, קלרינט, מפוחית, חליל, חלילית, קונטרבס, ומיני משרוקיות. היה חבר בהרכבים המצליחים "כמו צועני", "הפונדקאים", ו"הופה היי".
ביוגרפיה

מילר נולד בלונדון וגדל בארצות הברית, בניו יורק. החל ללמוד נגינה בכינור בגיל צעיר ועם השנים החל לנגן מוזיקה יהודית וקאנטרי. עלה לישראל ב-1981, לאחר סיום לימודים באוניברסיטה בניו יורק.
במהלך שהותו בישראל הקליט והופיע עם אמנים רבים, כדוגמת שולי נתן, סוזי מילר, סמיר שוקרי, מירל רזניק, מורן מגל, ויוסי לב, ובמשך תקופה קצרה הופיע עם שלמה בר ו"הברירה הטבעית" בתוכניתם 'ברכת הלבנה'. ניגן עם להקת "הפונדקאים" מסוף שנת 1981 ועד לשנת 2002, עת התפרקה הלהקה. בסוף שנות ה-1980 עזב את הלהקה באופן זמני לטובת השתתפות בהרכבים המצליחים "כמו צועני" ו"הופה היי" יחד עם יגאל בשן ועוזי חיטמן, ובשנת 1991 השתתף בקדם אירוויזיון 1991, כחלק מההרכב "להקת שיר" שהגיע למקום השלישי עם השיר "כל שנה".
מילר הופיע ב"הופה היי" מספר שנים עד שחזר ל"פונדקאים". לאחר פירוק "הפונדקאים" ייסד עם שותפו ללהקה, שי טוחנר, להקת קאנטרי רוק בשם "הטוחנים" (The Grinders), שהתפרקה בשנת 2004.
זמן מה לאחר עזיבתו את ישראל, הצטרף מילר ל"קרקס השמש" (Cirque Du Soleil) והופיע בו במשך למעלה משנה. בשנת 2013 שב לישראל, לאחר 9 שנים בארצות הברית.
בעשור השלישי של המאה ה-21 הוא מופיע במסגרת הרכבים שונים כגון "הבינבטרון", "הדמעות" ו"שי טוחנר וחברים". בנוסף, מילר הופיע בהצגה "רביזור" בתיאטרון יידישפיל, כמחליף של אדם מדר.
בחודש מרץ 2023 הופיע מילר, עם הרכב שכלל נגנים נוספים, בהופעה חד-פעמית של הזמרת- הרוקרית ליבי הארט בקפה סילו.
יאקי (נהר)

| --- | --- |

נהר יאקי
 מידע כללי
 אורך:  410 ק"מ
 ספיקה ממוצעת:  100 מ"ק לשנייה
 אגן ניקוז:  72,540 קמ"ר
 מוצא:  מפגש בין הנחלים בוויספה ופאפיגוצ'י ברכס סיירה מדרה אוקסידנטל
 יובלים:  Bacanora River 
 שפך:  מפרץ קליפורניה
 מדינות באגן הניקוז:  סונורה במקסיקו
 
נהר יאקי (בספרדית: Río Yaqui) הוא הנהר הארוך ביותר הזורם במדינת סונורה במקסיקו. אורכו כ-410 קילומטרים, ושטח אגן הניקוז שלו 72,540 קילומטרים רבועים. כיוונו הכללי של הנהר כלפי דרום ודרום-מערב. הוא מתחיל במפגש בין הנחלים בוויספה (Bavispe) ופאפיגוצ'י (Papigochi) ברכס סיירה מדרה אוקסידנטל דרומית לגבול מקסיקו-ארצות הברית ונשפך למפרץ קליפורניה סמוך לעיר סיודד אוברגון, ב-27°40′02″N 110°36′43″W﻿ / ﻿27.66735°N 110.61204°W﻿ / 27.66735; -110.61204. הנהר משמש להשקיה, בייחוד בעמק יאקי (Valle del Yaqui).
סכרים על הנהר יוצרים כמה מאגרי מים לאורך מסלולו: אגם נובייו (Presa El Novillo), לאסרו קרדנס (Lázaro Cárdenas) ומאגר אלוורו אוברגון (Presa Álvaro Obregón, ידוע גם כאגם אויאצ'יק).
היסטוריה אנושית

כבר במאה השישית לספירה חיו ילידים בני שבט היאקי בקבוצות משפחתיות לאורך הנהר יאקי. היאקי השתמשו בטכניקות השקיה פשוטות לגדל תירס, שעועית ודלעת והשלימו את התזונה באמצעות ציד וליקוט צמחים וזרעים. היאקי סחרו במזון, פרוות, קונכיות, מלח וטובין אחרים עם עמים ילידים רבים אחרים במרכז אמריקה הצפונית. בני היאקי היו עצמאיים פחות או יותר עד שלהי המאה ה-19, כשרבים מהם גורשו מאדמותיהם סביב הנהר יאקי על ידי הצבא המקסיקני, ונאלצו להימלט לאזורים מרוחקים יותר. בני יאקי עזבו את אזור הנהר יאקי על מנת להילחם בהרי ואקאטטוו (Vakatetteve), בעוד שאחרים עקרו לקהילות היאקי באריזונה. בשלהי שנות ה-80 של המאה ה-19, נהרגו רבים מבני שבט היאקי, כך שנותרו רק 4,000 מבני היאקי באזור הנהר יאקי.
בתחילת המאה ה-20, לאחר סדרה של עימותים עם הצבא המקסיקני נאסרו רבים מבני היאקי שנותרו ונשלחו לעבוד במטעים בחצי האי יוקטן. אלו שהצליחו לשרוד המשיכו להילחם עד שלהי שנות ה-20 של המאה ה-20, כאשר השלטונות המקסיקנים התגברו על ההתנגדות באמצעות שימוש בארטילריה כבדה ובמטוסים על מנת להפציץ ולהפגיז את כפרי היאקי.
כמו כן בתחילת המאה ה-20, הגיע למקסיקו מייג'ור פרדריק ראסל ברנהאם (Frederick Russell Burnham‏; 1947-1861), סייר אמריקני נודע, בחיפוש אחרי משאבי טבע. בהיותו שם פגש בחוקר הטבע הד"ר צ'ארלס פרדריק הולדר (Charles Frederick Holder‏; 1915-1851), והשניים נהיו מעורבים במיזם השקיה מוקדם ממימי הנהר יאקי. ברנהאם טען כי סכר יכול לספק מים בכל ימות השנה לאדמות הסחף העשירות בעמק, ויהפוך את האזור לאחד מהמקומות הפוריים בעולם וגם ייצר את החשמל הכל כך נדרש. הוא קנה את זכויות המים וכ-1,200 דונם קרקע ויצר קשר עם המהנדס ג'ון הייז האמונד (John Hays Hammond‏; 1936-1855), שהיה חבר ותיק מימיו באפריקה, שערך בעצמו מחקרים ואז רכש 3,600 קילומטרים רבועים. הוא נהיה שותף לעסקיו של האמונד ופיקד על צוות בן 500 איש שהגנו על רכוש המכרות של האמונד, ג'יי. פי. מורגן, ומשפחת גוגנהיים במדינת סונורה. ב-1912 כאשר מיזמי ההשקיה והכרייה התקרבו להשלמתם, שיבשה תחילת המהפכה המקסיקנית את תוכניותיהם. המהלומה הסופית לתוכניותיהם ניחתה ב-1917 כאשר מקסיקו העבירה חוקים האוסרים מכירת קרקעות לזרים. ברנהאם והאמונד החזיקו ברכושם עד 1930 ואז מכרו אותם לממשלת מקסיקו. במחקרו על תוכנית ההתיישבות האמריקנית של ברנהאם, סיכם פרופסור ברדפורד (Richard H. Bradford) כך: "השילוב בין בעיות עם האינדיאנים, המורכבויות של התהליך המהפכני המקסיקני המתפתח ותמיכה רופפת מוושינגטון סייעו למוטט את המושבה".
ברנהאם יחד עם הולדר היו אחראיים לכמה תגליות ארכאולוגיות באזור של מה שהאמינו כי הם שרידים מתרבות המאיה, כולל אבן אספרנסה (Esperanza Stone), שהתפרסמה כשמספר כותבים טענו כי היא הוכחה לקיומם של חיים מחוץ לכדור הארץ.
אקולוגיה

בנהר יאקי שכן בעבר התנין האמריקני (Crocodylus acutus). והוא היה לאחד מהמקומות הצפוניים ביותר בו שכן מין זה. עשרות שנים של פגיעה במרקם הסביבתי באזור הביאו להיעלמותו של התנין מהאזור. האזור היה גם הגבול הדרומי של דוב גריזלי מקסיקני (Ursus arctos).
טרוטה מקסיקנית (Oncorhynchus mykiss nelsoni) ו-34 מיני דגים אחרים הצליחו לשרוד.
הערות שוליים

↑  "Guarding Morgan Mines: Burnham's Force also at Guggenheim Properties is report" (PDF). The New York Times. 23 באפריל 1912. ISSN 0362-4331. {{cite news}}:  (עזרה)
↑  DeBano, Leonard F. (1999). Biodiversity and the Management of the Madrean Archipelago: The Sky Islands of Southwestern United States and Northwestern Mexico.
| --- | --- |
בקרת זהויות :  NARA: 10038560  VIAF: 315128803   WorldCat (עם VIAF): 315128803 
אבן אספרנסה. נתגלתה על ידי מייג'ור פרדריק ראסל ברנהאם בעמק יאקי 1908. ברנהאם משמאל, הולדר ימין
יוהאן וילהלם קורדס

| --- | --- |

 לידה:  14 במרץ 1824 ליבק, הרפובליקה הפדרלית של גרמניה 
 פטירה:  16 באוגוסט 1869 (בגיל 45) ליבק, הרפובליקה הפדרלית של גרמניה 
 מקום לימודים:  האקדמיה לאמנויות יפות בפראג  האקדמיה לאמנות של דיסלדורף 
 
יוהאן וילהלם קורדס (בגרמנית: Johann Wilhelm Cordes‏; 14 במרץ 1824 – 16 באוגוסט 1869) היה צייר גרמני.